Εκδήλωση-συζήτηση με αφορμή την έκδοση "Η εμπροσθοφυλακή της οπισθοδρόμησης: Πολεμική στον Μεταμοντερνισμό"
2026-06-12 19:30 - 23:00 (Europe/Moscow) | In Situ, Σπύρου Τρικούπη 71, Αθήνα, 10683, Greece
Το βιβλίο του Λόρεν Γκόλντνερ αντιμετωπίζει τον μεταμοντερνισμό όχι ως ακαδημαϊκή μόδα, αλλά ως ιδεολογική έκφραση μιας ιστορικής ήττας: της υποχώρησης των προλεταριακών αγώνων μετά το κύμα του 1968–1973. Η εισήγηση θα σταθεί στη σχέση ανάμεσα στη νεοφιλελεύθερη αναδιάρθρωση, τον κατακερματισμό της εργατικής τάξης και την ανάδυση πολιτικών που έθεσαν στο επίκεντρο τη διαφορά, την αναγνώριση και την ταυτότητα. Σε αυτό το πλαίσιο, θα εξεταστούν και οι προεκτάσεις της πολεμικής του Γκόλντνερ απέναντι στον κουλτουραλισμό και τον αριστερό εθνικισμό. Στόχος της συζήτησης είναι να εξεταστεί γιατί η πολεμική του Γκόλντνερ παραμένει επίκαιρη σήμερα, σε μια εποχή όπου η ιδεολογικοποίηση της ήττας φοράει τον μανδύα του ριζοσπαστισμού.
